6.Plaćanje financijskog doprinosa nastavlja se nakon međusobnog savjetovanja stranaka i suglasnosti Zajedničkog odbora kad je to opravdano na temelju rezultata provedbe dogovorenih programa iz stavka 1. Unatoč tomu, poseban financijski doprinos predviđen u članku 2. stavku 2. točki (b) može se isplatiti najkasnije šest (6) mjeseci nakon prestanka važenja Protokola.

(a)Cookovi Otoci svake godine podnose izvješće o napretku o provedenim mjerama i rezultatima ostvarenima uz sektorsku potporu, a to izvješće pregledava Zajednički odbor. Cookovi Otoci podnose i završno izvješće prije prestanka važenja Protokola. Ako je potrebno, stranke mogu nastaviti s praćenjem provedbe sektorske potpore nakon prestanka važenja Protokola.

2.U tom se slučaju financijski doprinos iz članka 2. stavka 2. točke (a) prilagođuje razmjerno i pro rata temporis. Međutim, ukupni godišnji iznos koji plaća Unija ne smije biti više no dvostruko veći od iznosa navedenog u članku 2. stavku 2. točki (a).

1.Zajednički odbor može ponovno ocijeniti i izmijeniti ribolovne mogućnosti iz članka 1. ako mjere očuvanja i upravljanja WCPFC-a upućuju na to da će se takvom prilagodbom osigurati održivo upravljanje tunom i tuni sličnim vrstama u zapadnom i središnjem Pacifiku.

(b)za Cookove Otoke: Ministarstvo za morske resurse (Ministry of Marine Resources).

1.Nakon prestanka važenja ovog Protokola ili njegova otkaza u skladu s člankom 14. Sporazuma, vlasnici plovila Unije i dalje su odgovorni za svaku povredu odredaba Sporazuma ili Protokola ili propisa Cookovih Otoka do koje je došlo prije prestanka važenja ili otkaza ovog Protokola te za naknade za povlastice i druge dospjele iznose koji nisu podmireni u trenutku prestanka važenja ili otkaza ovog Protokola.

4. „Ribolovni dan” znači vrijeme u kalendarskom danu ili dijelu 24-satnog razdoblja (00:00–24:00) određenog kalendarskog dana u kojem plivaričar Unije, koji se nalazi se u ribolovnim vodama Cookovih Otoka, obavlja ribolov, no koje ne uključuje kalendarski dan ili dio kalendarskog dana koji je definiran kao „neribolovni dan” u Dodatku 1.

6. Radi obnove odobrenja za ribolov plovilima čije se tehničke specifikacije nisu mijenjale, uz zahtjev za obnovu prilažu se samo potvrda o plaćanju predujma, trenutačno važeća potvrda o upisu u registar prihvatljivih plovila FFA-a i kopije eventualnih obnovljenih potvrda navedenih u točki 5. podtočkama (c), (d) i (e).

5. Za svaki početni zahtjev za odobrenje za ribolov ili nakon tehničke izmjene dotičnog plovila Unija e-poštom podnosi zahtjev nadležnom tijelu Cookovih Otoka s pomoću obrasca koji je stavilo na raspolaganje Ministarstvo za morske resurse ili elektroničkog sustava koji to ministarstvo primjenjuje, zajedno sa sljedećom dokumentacijom:

Odobrenje za ribolov valjano je godinu dana, odnosno to je njegov „godišnji rok važenja”. Početak tog razdoblja utvrđen je datumom početka privremene primjene ovog Protokola. Sva naknadna odobrenja za ribolov prestaju važiti na dan obljetnice ovog Protokola.

9. Ako je zahtjev nepotpun ili na drugi način ne ispunjuje uvjete iz prethodnih točaka 5., 6., 7., i 8., tijela Cookovih Otoka u roku od 7 radnih dana od primitka elektroničkog zahtjeva obavješćuju nadležno tijelo Unije o razlozima zbog kojih se zahtjev smatra nepotpunim ili na drugi način ne ispunjuje uvjete iz točaka 5., 6., 7. i 8.

Odjeljak 3.

Izdavanje odobrenja za ribolov

1. Cookovi Otoci izdaju odobrenje za ribolov u roku od 15 radnih dana od primitka potpunog zahtjeva e-poštom.

2. Nadležno tijelo Cookovih Otoka odobrenje za ribolov bez odgode šalje elektroničkim putem vlasniku plovila i nadležnom tijelu Unije. Istodobno se vlasniku plovila šalje primjerak odobrenja u papirnatom obliku.

3. Nakon izdavanja odobrenja za ribolov nadležno tijelo Cookovih Otoka uvrštava plovilo na popis plovila Unije koja su ovlaštena za ribolov na ribolovnim područjima Cookovih Otoka. Taj se popis stavlja na raspolaganje svim relevantnim tijelima Cookovih Otoka nadležnima za praćenje, kontrolu i nadzor te nadležnom tijelu Unije.

4. Elektronički oblik odobrenja za ribolov zamjenjuje se papirnatim oblikom čim to bude moguće.

5. Odobrenje za ribolov izdaje se za određeno plovilo i nije prenosivo.

6. Odobrenje za ribolov (u elektroničkom ili papirnatom obliku ako postoji) mora se čuvati na plovilu u svako doba.

Odjeljak 4.

Viša sila

1. Kad se dokaže slučaj više sile, a na zahtjev Unije, odobrenje za ribolov plovila može se suspendirati i prenijeti, za preostali rok njegova važenja, na drugo prihvatljivo plovilo sličnih značajki, kojem se može izdati novo odobrenje za ribolov.

2. Odobrenje za ribolov izdaje se novom prihvatljivom plovilu u skladu s odredbama utvrđenima u odjeljku 3. i podložno ispunjenju uvjeta za podnošenje zahtjeva utvrđenih u odjeljku 2., bez obveze uplate novog predujma.

Odjeljak 5.

Uvjeti odobrenja za ribolov – naknade i predujmovi

1. Odobrenje za ribolov izdaje se nakon što se po plovilu Unije Cookovim Otocima uplate sljedeći iznosi:

(a)godišnji predujam u iznosu od sto dvanaest tisuća petsto (112 500) EUR, što ribarskom plovilu omogućuje da obavlja ribolov u razdoblju od dvadeset pet (25) dana na ribolovnim područjima Cookovih Otoka;

(b)godišnji poseban doprinos za odobrenje za ribolov u iznosu od trideset osam tisuća petsto (38 500) EUR.

2. Ako su takvi dani dostupni, vlasnici plovila mogu kupiti dodatne ribolovne dane, uz one kupljene u skladu sa stavkom 1. točkom (a), i to na zahtjev nadležnog tijela Unije upućenog nadležnim tijelima Cookovih Otoka. Cijena koju vlasnici plovila trebaju platiti za te dodatne dane iznosi osam tisuća (8 000) EUR po danu. Sve dok u potpunosti ne isplati dodatne dane, vlasnik plovila smije koristiti isključivo one dane koje je kupio u skladu sa stavkom 1. točkom (a).